Katrin Koov: nii neid asju ei aeta!
Ülemiste terminali arhitektuurivõistluse korraldamisel ei järgitud head tava, kirjutab Eesti Arhitektide Liidu (EAL) president Katrin Koov.
Eelmisel nädalal kuulutati välja Rail Baltic Estonia (RBE) Ülemiste terminali võistluse võidutööd. Kuigi oli tegemist olulise avaliku huviga rahvusvahelise arhitektuurivõistlusega, siis esitati sellele ainult viis tööd, millest omakorda neli kvalifitseerusid. Sellise taseme võistlusele peaks tavatingimustes laekuma mitukümmend tööd. Näiteks Pärnu terminali rahvusvahelisele arhitektuurivõistlusele esitati 33 tööd.